Вашите любими игри - Форумите на WeRock.bg (Архив) - Page 2\nPosted 18 септември 2007 - 08:15\nCivilization (1 и 2)\nStar Control 2 - всепризнато играта с най-добрите звуци за PC Speaker\nAge Of Empires (1 и 2)\nHeroes (1, 2, 3, 4, 5) - на всичките съм фен. Нищо че от 3 насам много нови неща няма (4 имаше интересни идеи, но реализацията им беше ужасяваща).\nQuake 2 - голямо чупене на клавиатури в мултиплеър беше едно време на него\nFallout 2 - най-доброто RPG за мен\nDiablo 2 - най-доброто RPG за чупене на мишка\nWarcraft (1, 2, 3 не толкова), Starcraft - Blizzard всъщност слаба игра май нямат\nСума ти време съм потрошил над поредицата Championship Manager, като се почне от версиите почти в текстов режим от 93, 94 май бяха. И които бяха с толкова добро AI, че като пуснеш тактика 4-4-3 и мачкаш наред грандове\nАбе много са - не е като да не съм поигравал компютърни игри през целия си смислен живот - като се почне от 8А на телевизора, та се стигне до сега. Макар че в последно време техниката ми вкъщи изостава значително от тенденциите за 3D глупости. Всъщност за мен 3D-то уби идеята на смислените игри и всички се засилиха да правят само по-добра графика и ефекти.\nEdited by Javor, 18 септември 2007 - 08:16 .\nPosted 18 септември 2007 - 09:53\nAbadon, on Sep 17 2007, 21:49, said:\nСтратегиите ще дойдат по-нататък\nLoshia, on Sep 17 2007, 20:01, said:\nЕ, не, няма смисъл, това за загадката ми хрумна ей тъй, не е сериозно, има твърде много възможности, пък и аз не мога да оферирам адекватна награда\nТа, така. Следващата ми любима игра е:\nПървата, DOS-овска версия, естествено. Не знам точно какъв жанр се води, няма значение. Направо да преминем към сравнението със секса.\nНа първо време, докато й свикнеш, напълно забравяш за секса. Докато се научиш как да минаваш оня гадния ловък фехтовач на 7-о ниво, забравяш дори и да ядеш. Не помня на кое ниво като ти падне огледалото и не можеш да продължиш, докато не се измъкнеш, забравяш да ходиш и до тоалетната...\nИ най-накрая - гранд финале - срещаш се със сянката си, избягала при преминаването на огледалото и трябва да се биеш с нея... Но тя си ти и ако я убиеш - умираш. Ами, сега?!? Забравяш и да дишаш, докато не ти дойде гениалното прозрение като се изправиш пред сянката си, да си прибереш меча в ножницата, тя на свой ред да направи същото и тогава се съединявате отново.\nИзключително голям неописуем кеф!\nСлед това доста лесно утрепваш злия магьосник, спасяваш принцесата и... тогава идва ред на секса\n#23 Змей Горянин\nPosted 18 септември 2007 - 10:14\nGeddy, on Sep 17 2007, 16:55, said:\nЕто на, забравих MDK, Little big Adventure, Diablo и Max Payne и PAINKILLER!... А са ми любими. BTW музиката на Max Payne (няма начин да не ви е направила впечатление тягостната и въздействаща музика) е отчасти дело на Kдrtsy Hatakka от Waltari Основната тема с цигулката е размазваща\n@ Loshia, как така Duke Nukem да е псевдо 3Д? Какво ще рече това?\nEdited by Змей Горянин, 18 септември 2007 - 10:16 .\n#24 Змей Горянин\nPosted 18 септември 2007 - 10:21\nSatyr, on Sep 18 2007, 10:53, said:\nТъкмо си викам, че едва ли си правил секс по времето на тази архаична игра, и сега гледам, че тя била излязла през 1994. А за 1994 година си е била доста куца, как ти се е играела изобщо - не знам, особено ако си я играл по-късно\nPosted 18 септември 2007 - 10:50\nЗмей Горянин, on Sep 18 2007, 11:21, said:\nАз я играех около 1995 г., не помня точно. А през онези години какви игри играеш, зависеше и от това какъв компютър имаш. Тогава бях с една 286-ца с Hercules монитор - монохромен, но в оранжево, а не зелено, на около 12 мегахерца процесор. За него си беше екстра\nPosted 18 септември 2007 - 11:08\nЗмей Горянин, on Sep 18 2007, 11:14, said:\nКато следствие, обектите са спрайтове (не са истински 3Д модели), освен това като погледнеш нагоре и все едно се "издигаш", а не гледаш нагоре, и т.н.\nPosted 18 септември 2007 - 11:13\nХм, че първият Prince of Persia е доста по-стар от 94-а. Всъщност е от 89-а година Но вярно беше голяма мания!\nPosted 18 септември 2007 - 12:38\nНе знам дали тази игра е архаична, ама аз през 1994 все още правех секс ...\n#29 Змей Горянин\nPosted 18 септември 2007 - 12:57\nLoshia, on Sep 18 2007, 12:13, said:\nТой Сатира сигурно е играл на втория, тоя първия в сравнение с Lode Runner например, беше като Duke в сравнение с Quake хохо\nЗа 2.5D на DN сега си спомних, че имаше нещо такова, и все пак DN си беше революция по отношение на свободата в 3Д игрите. Имаше дори jetpack, с който да летиш насам натам... имаше води, космос, и най-важното - имаше разни secret rooms и т.н., които представляваха специална тръпка за откриване - тенденция, която я имаше и в Blood и в Dark Forces, но после замря...\nPosted 18 септември 2007 - 13:29\nБаш на първия съм играл!\nИ си е култ, нема да обиждаш!\nPrinceOfPersia_computer_game.png 40,25K 58 downloads\nPosted 18 септември 2007 - 13:47\nЕхааа - не бях му виждал цветни скрийншотове на този принц Аз си го спомням на зеления монитор на Правец 16, който успявах да прибарам през ваканциите покрай това, че майка ми беше учителка по Информатика в края на 80те и началото на 90те А като в гимназията им докараха и първия 386 - голям празник беше всяка ваканция. Тогава ми попадна Civilization и малко по-късно Dune 2 - малиии колко часове съм седял пред монитора покрай тях.\nPosted 18 септември 2007 - 14:27\nИ аз не съм го играл цветен\nТова е България - до средата на 90-те играем игра, която е от 1989 г. и дори не сме я виждали в цвят\nPosted 18 септември 2007 - 14:35\nХехе и аз се бях уредил с едни Правец 82. Правех уж някава програма и около 88-89 си го ползвах в нас. Тогава извъртях де що игра ми попадне (разбира се най-се кефех на Волфенщайн-а ама от оня най-най-първия). После в студентството имаше един комп. при приятелите в другата стая и там докато ние правехме купон винаги един беше зает да превърта Dune 2 (аз не се кефех на нея). След това в казрмата превъртях многократно Civilization 2 и една по-непопулярна Master Of Orion 2, докато уж охранявах родината Любимите ми игри са и\nHeroes (и аз съм фен на цялата серия)\nAge Of Empire (пак серията)\nхммм че не се сещам за други - принципно изобщо не играя игри сега. Най- много 1 път в годината да ме обхване крастата за ден-два.....\nПС Сетих се за една много готина навремето. С едни мишки, сиренца, макари, въжета и т.н. се изграждаше механизъм (като в Том и Джери)\nPosted 18 септември 2007 - 14:41\nArthurDent, on Sep 18 2007, 15:35, said:\nthe_incredible_machine.png 12,74K 92 downloads\nСигурно имаш предвид The Incredible Machine? Голяма краста беше наистина\nPosted 18 септември 2007 - 14:51\nLoshia, on Sep 18 2007, 15:41, said:\nСигурно имаш предвид The Incredible Machine?\nPosted 18 септември 2007 - 15:20\nЕй като се заговори за такива хубави стари игри и ме засърбяха пръстите Пък и брата отдавна ме врънка да се вдетеняваме и да правим мрежа на Age Of Empires 2 - май май е време за 1-2 дни начесване на краста\nPosted 18 септември 2007 - 16:41\nОоооо! . Игрите са голяма краста.\nМоите най-любими игри са:\nStar Craft (Brood War) - изхарчвах си последните стотинки за да играя мрежа по залите с приятели.\nHeroes 3 (4 определено е бозава) - започнах с Heroes 2 и продължих Heroes 3. Няма друга такава игра .\nNFS 2, 3, 4, 5, 6, 7 underground - превъртал съм ги всичките по 3,4 пъти голяма зарибявка е, но след 7-ма част спрях да играя по технически и други съображения.\nCS 1.5 и 1.6 (заедно с Half Life от време на време) - също голяма краста за щастите имах възможност няколко години да играя от вкъщи\nIncredible Machines - превъртал съм няколко версий - голяма част от пъзелите бяха без никаква технически и физически смисъл.\nCall of Duty, Battlefield, Wolfenstein - 2-та световна война ми е страст от всякъде.\nMоже би най-култовата от култовите игри Dungeon Keeper 1 и 2 Evil is Good\nИграл съм още WarCraft 1,2,3, Age of Empires 1 и 2, Diablo (1 и 2), Red Alert 1 и 2, Empire Earth (втората част не съм я пипвал) . Много игри с коли Revolt (култова игра отвсякъде), Driver 1, Toca, Colin Mcrae rally( лека му пръст на Colin Mcrae почина преди няколко дни във въртолетна катастрофа, беше страхотен пилот ) и всякякви други ралита. Hitman я превъртях за 4 дни нон-стоп игра, Max Payne 1 и 2 (любимата ми игра в жанра), Matrix, Splinter Sell, Rune (ако някой е играл мрежа, знае и това каква краста е) , Unreal 2, Doom (1 и 2), Quake (1, 2 и 3). Обичам зимните спортове и затова съм играл няколко версий на NHL 200-, Ski Jumping RTL, Alpine Skiyng RTL, Biathlon RTL, и NBA 200- и малко футбол.\nОт най-старите с ръчки са Кадилаци и Динозаври (сравнително малко) и Battlefield със едни самолети, и няколко на старите Sega (основно Супер Марио)\nP.S. Всички игри съм ги играл доста активно и всички лично за мен са много, много добри игрички .\nPosted 18 септември 2007 - 20:43\nами много просто. всичко е спрайтове, 2д, симулиращо 3д :> иначе казано псевдо 3д.\nЗа гореизброените игри, и на мен са ми много любими...ех Little Big Adventure, малцина са играли игрите от поредицата и не са сбъркали :>\nPosted 19 септември 2007 - 13:37\nТа, така. Иде ред на следващата игра. Нея едва ли някой е играл, защото съвсем не е от най-популярните, обаче на мен ми стана култова:\nНяма общо с метъла, де. Просто играещият е в ролята на метален мутант - може да сменя три коренно различни свои (метални) форми - всяка с различни оръжия и способности, чрез които да преодолява препятствията и вразите по пътя.\nВ сравнение със секса - оставя те чат-пат да си помислиш и за него. Но само до следващото препятствие. Бях на косъм да я превъртя, но точно преди финалния изрод имаше някаква загадка, която ти отнема от жизнените сили, а обясненията към нея, както и целият интерфейс на играта ми бяха на испански - такава версия ми бяха дали\nPosted 19 септември 2007 - 14:51\nSatyr, on Sep 19 2007, 14:37, said:\nВ сравнение със секса - оставя те чат-пат да си помислиш и за него.\nЗначи слаба ракия...\nНо само до следващото препятствие. Бях на косъм да я превъртя, но точно преди финалния изрод имаше някаква загадка, която ти отнема от жизнените сили,\n...и на мен все по-често ми се случва да я харесам, а тя да не ми обръща никакво внимание.\nа обясненията към нея, както и целият интерфейс на играта ми бяха на испански\nТи през цялото време за Джей Ло говориш нали?


Масови недоволства заради карантинирането на пристигащите у нас от Африка\nТази новина изненада стотици българи, които се намират на чуждия континент, или пък на които им предстои тези дни на пътуват натам\nСофия, България 13 Март 2021, 22:10 1429 прочита 2 коментара\nНедоволство след заповедта на здравния министър за задължителна 10-дневна карантина за всички, които пристигат у нас от Африка. Туроператори сигнализираха, че това може да нанесе удар върху туризма, съобщава Нова телевизия.\nВ сряда здравният министър беше категоричен, че няма да има карантина за пристигащите от Занзибар. По-малко от две денонощия му бяха нужни обаче, за да промени мнението си.\nТака, вчера той издаде нова заповед - всички, пристигащи от Африка - задължително се подлагат под 10-дневна карантина.\nТази новина изненада стотици българи, които се намират на чуждия континент, или пък на които им предстои тези дни на пътуват натам. Турооператорски фирми също изразиха остра реакция.\nЗа новата заповед на министъра Мартин Гаджев научава само няколко часа след като той и още няколко десетки души се прибират от 8-дневна почивка в Занзибар. „Прибрахме се вчера и се разминахме между капките. Бяхме над 150 човека”, казва той.\nТака Мартин и останалите се оказват едни от последните, връщащи се от Африка, за които карантината не е задължителна.\n„Аз съм здрав. Направих си PCR – отрицателен е. Хората от нашата група също са отрицателни”, разказва той. И допълва: „Всички хотели в Занзибар са направени така, че има дистанция 5-10-15 метра между къщичките една от друга. Няма COVID-19, няма пандемия”.\nПавлина Русева е туроператор. Научава за заповедта на летището, когато тя и още няколко десетки души, чакат да се качат на самолета за Занзибар. „Бяхме повече от втрещени. Занзибар е дестинация, която се планира няколко месеца предварително”, коментира тя.\nПо думите й в момента само в Занзибар почиват повече от 300 българи. Не са малко и онези, които всяка седмица летят до други африкански страни като Египет, Тунис или Мароко.\n„Общо взето заболеваемостта в България е по-висока. Единственият риск е ние да заразим занзибарците, а не те нас”, смята Димитър Попов – председател на Асоциация на българските туроператори.\n„Има сигнали, че от Африка могат да бъдат внесени варианти на вируса, включително и на южноафриканския и нигерийския, за които има информация, че са резистентни на ваксината и на лечение”, заяви здравният министър проф. Костадин Ангелов.\nЕдин от водещите туроператори за чартъри до Африка, днес излезе и с официално позиция с призив „да не се убива браншът”. В нея те казват, че от двата полета, излетели часове след излизането на заповедта, само един човек е отказал да пътува.\nДокато в България се разисква ситуацията, в Занзибар се радват на слънце и почиват с надежда.\nЕвропа затворена като в Средновековието, а в Третия свят си живеят нормално въпреки К-19. Защо?\nПрезидентът на Танзания, където крият К-19, изчезна мистериозно\n19 Юни 2021, 14:20\n19 Юни 2021, 13:15\n19 Юни 2021, 11:52


ГЕЙМЪРСКА МЕХАНИЧНА КЛАВИАТУРА CM STORM QUICK FIRE RAPID I BROWN | Callista.BG\nCM Storm Quick Fire Rapid i Brown геймърска механична клавиатура\nКаталожен номер: CM-KEY-QFRI-BROWN\nCM Storm Quick Fire Rapid i Brown\nCHERRY MX СУИЧОВЕ С ГАРАНТИРАНИ 50 МИЛИОНА КЛИКА ИЗДРЪЖЛИВОСТ\nЗдравите и издръжливи Cherry MX механични превключватели гарантират поне 50 милиона бутонни натискания, правейки твоята клавиатура доверен партньор за много години интензивен геймърски екшън.\nПЪЛНО LED ФОНОВО ОСВЕТЛЕНИЕ С 5 РЕЖИМА И 5 СТЕПЕНИ НА ИЛЮМИНАЦИЯ\nУправлявайте профила си и запазвайте специфични конфигурации на фоновата светлина в до 4 светлинни режима. С Rapid-i задаването на любими бутони за фоновата светлина е лесна задача. Това прави по-лесно от всякога персонализирането докато сте у дома или навън на някакво събитие. Тези персонализации на фоновата светлина се съхраняват в 4 профила, за да можете да ги запазвате и използвате както пожелаете.\nACTIVELITE ЗАДАВА СВЕТЛИНА НА БУТОНИЕ, ПРИ ДОПИР С РЕАКТИВНА ИЛЮМИНАЦИЯ\nПревключете на режим AktivLite, като бутоните ще реагират на вашето докосване и се изключват при липса на допир. Персонализирайте този ефект още повече, като изберете фоновата светлина да изчезва изведнъж или постепенно.\nПРИГАЖДАНЕ НА ПОВТАРЯЕМОСТТА ЧРЕЗ USB И ИЗПЪЛНЯВАЙТЕ КОМАНДИТЕ ПО-БЪРЗО ОТ ВСЯКОГА\nИзпълнявайте командите до 8 пъти по-бързо в сраавнение с други клавиатури и опоненти, чрез навременно адаптиране на режима на повтаряемост.\nЛУКСОЗНО МЕКО ДОКОСВАНЕ И МИНИМАЛИСТИЧЕН СТИЛ\nБоята за по-меко докосване, създаваща по-приятно усещане и луксозна визия, е перфектна както за геймъри, така и за бизнес потребители. Компактният й размер и семплият, но функционален дизайн, правят възможно осъществяването на перфектен баланс между сложен естетически дизайн и геймърска машина.\nCherry Blue, Brown, Red суичове;\nПодсветка с 5 нива на нагаждане и 5 режима на светене;\nUSB 2.0 конектор;\nABS бутони със специално покритие;\nРазкачащ се кабел с оплетка.


Димитър Бербатов приключи авантюрата си в индийския футбол » Букмейкър\nНачало Новини Димитър Бербатов приключи авантюрата си в индийския футбол\nДимитър Бербатов приключи авантюрата си в индийския футбол\nРоденият в Благоевград футболист няма намерение да играе повече за отбора\nБарбатов си тръгна от Индия\nБългарският нападател Димитър Бербатов приключи авантюрата си в индийския Керала Бластърс и се прибира в България. Редовният сезон приключи в първия ден от март със загуба от Бангалуру и отборът няма да участва в плейофите за титлата. Треньорът Дейвид Джеймс искаше да задържи Бербатов за мачовете от турнира за Купата на страната.\nНо роденият в Благоевград футболист няма намерение да играе повече за отбора. Той е изключително критичен към методите на бившия английски национален вратар, който е играещ треньор на Керала Бластърс. Джеймс нареждал на играчите си да ритат топката напред към нападателите, пък те да се оправят. Бербатов го определя като най-слабия треньор или такъв, който се мисли за треньор, за когото е играл някога.\nПредишна статияМилан иска да купи холандското крило Мемфис Депай\nСледваща статияПрогнози за понеделник, 5 март 2018 година


Mazda Protege (2004) - технически характеристики, технически данни - максимална мощност, максимален въртящ момент, разход на гориво - градско/извънградско/комбиниран, максимална скорост, ускорение, тегло, габарити, двигател, окачване, джанти, гуми, спирачки, трансмисия/скоростна кутия и др.\nНачало Mazda Protege Protege\nТехнически характеристикиМаксимална мощностМаксимален въртящ моментСписък на всички модели MazdaСписък на всички модели от серия Protege\nMazda Protege е автомобил с 4 врати, 5 места, каросерия тип седан и FWD (предни задвижващи колела / предно предаване). Моделът е произведен за първи път през 2004 г. Автомобилът е с размери: височина - 1409.00 мм, дължина - 4453.00 мм и широчина - 1703.00 мм. Дължината на колесната база, предната следа и задната следа е съответно 2609.00 мм, 1471.00 мм и 1471.00 мм. Пътният просвет е 140.00 мм. Собственото тегло на превозното средство е 1195 кг. Двигателят на Mazda Protege е тип DOHC (два разпределителни вала над клапаните), с атмосферно пълнене. Разполага с 4 цилиндъра, с по 4 клапана на цилиндър и работен обем 1991 cc. Поставен е отпред на автомобила и е ориентиран напречно спрямо дължината му. Цилиндрите в двигателя са редово разположени. Дължината на хода на буталото е 92.00 мм, а диаметърът на цилиндрите е 83.00 мм. Степента на сгъстяване е 9.10:1. Максималният въртящ момент и максималната мощност, които двигателят може да развие са съответно 182 Нм при 4000 об/мин и 97 кВт / 132 к.с. при 6000 об/мин. Горивната система на автомобила е EFI (електронно впръскване на горивото). Двигателят има мазителна система тип мокър картер. Mazda Protege има 5-степенна, ръчна скоростна кутия. Максималното предавателно отношение е 0.76:1. Диференциалното/крайното предавателно отношение е 4.11:1. Резервоарът е с вместимост 54.90 л. Кормилният механизъм е тип зъбна рейка-зъбно колело (пиньон) с променливо усилване. Броят обороти, които воланът може да извърши от едно крайно положение до друго е 2.7. Размерът на предните джанти е 6.0 x 15. Задните джанти са с размер 6.0 x 15. Предните гуми са 195/55 SR 15. Видът/размерът на задните гуми е 195/55 SR 15. Предната спирачна система включва вентилирани дискове. Задната спирачна система е оборудвана с барабани, серво усилвател. Задните спирачни дискове са с диаметър 201.00 мм, а предните с 259.00 мм.\nАвтомобилна серия, към която принадлежи модела. Protege\nМодел на автомобила. Protege\nРазмер/тип на предните гуми. Пример: при означение "225/55 R 16" първото число обозначава ширината в милиметри, второто отразява процентно съотношение между височината и ширината, R обозначава типа на конструкция (радиална), а 16 указва диаметъра в инчове. 195/55 SR 15\nРазмер/тип на задните гуми, използвани при автомобила. 195/55 SR 15


"Фонд за недвижими имоти България" продаде 13,5 дка терени в "Младост" за 3,37 млн. евро - Новини - Gradat.bg\n"Фонд за недвижими имоти България" продаде 13,5 дка терени в "Младост" за 3,37 млн. евро\nот 28.12.2017, Автор: Христо Николов\nНа преден план е северозападният ъгъл на бул. "Александър Малинов" и Околовръстното шосе - единствената останала неразвита територия в района.\n"Фонд за недвижими имоти България" АДСИЦ подписа окончателни договори за продажба на два регулирани имота в столичния жк "Младост 4" с обща площ 13,471 дка. Това се казва в официално съобщение на публичното дружество до Българската фондова борса.\nКупувач на терените е строително-инвестиционно дружество "Ваклин Груп", специализирано в реализацията на жилищни сгради.\nОбщо платената сума по двете сделки е 3 367 750 евро или 250 евро/кв. м.\nПарцелите се намират близо до "Бизнес Парк София" - в района, където бул. "Александър Малинов" се влива в Околовръстното шосе /северозападният ъгъл на детелината/. Зоната е "Смф" с плътност на застрояване до 60%, кинт 3,5 и минимална озеленена площ 40%. През 90-те години в тази местност Соломон Анжел разработи проект за "Град на мечтите", който не беше реализиран и много хора изгоряха с вложените пари.\nСлед продажбите "Фонд за недвижими имоти България" остава собственик на 16 дка земя в района, от които 8,045 дка в регулация, а останалите - определени за зелени площи.\nТова не е първата сделка между двете страни. През 2016 г. "Ваклин Груп" придоби от публичното дружество 3,6 дка в същата местност и по-късно обяви, че разработва луксозен проект с две жилищни сгради.\nСеверозападната част на бул. "Ал. Малинов" и Околовръстното шосе е единствената неразвита територия от зоната, в която бяха изградени /или са в етап на строителство/ мащабни проекти като "Бизнес Парк София", "Резиденшъл Парк София", Garitage Park, дузина офис сгради.\nЮжната дъга на Софийския околовръстен път - най-горещата инвестиционна зона на столицата\nЕтикети: Младост, продажба, терени, Фонд за недвижими имоти България


Всичко, което съм обичал, обичал съм го в самота - ЕДГАР АЛЪН ПО | Readatory\nВсичко, което съм обичал, обичал съм го в самота - ЕДГАР АЛЪН ПО\n„Едгар Алън По – най-мощният писател на своята епоха – хипнотично изобразява как абсурдът прониква в разума и властва над него с чудовищна логика.“ – Шарл Бодлер\nЕдгар Алън По е известен най-вече със своите мрачни и зловещи истории, пълни с мистерии, и е сред първите американски писатели, които пишат произведенията си под формата на разкази.\nСъздател е на детективския жанр в литературата.\nЕдгар Алън По е първият известен американски писател, който се опитва да изкара прехраната си само чрез писателска дейност.\nКазват, че последните му думи, преди да издъхне са: „Сводестите небеса ме обгръщат и Бог е изписал своите декрети върху челото на всяко създадено човешко същество и демони олицетворени, тяхната главна цел ще са кипящите вълни на черното отчаяние.“\nНе вярвам в съвършенството на хората. Човешките усилия нямат съществено въздействие върху човечността. Днес човек е само по-активен – нито по-щастлив, нито по-мъдър, отколкото е бил преди 6000 години.\nНауката все още не е отговорила връх ли е на интелекта или не лудостта.\nВсичко, което съм обичал, обичал съм го в самота.\nОнова, което погрешно вземате за лудост, е просто прекалена изостреност на сетивата.\nПолудях с дълги интервали на ужасяващо здрав разум.\nХората ме наричат луд, но все още не е изяснено дали лудостта не е висша форма на интелект и дали всичко славно – всичко задълбочено – не е рожба на болната мисъл на онези настроения на ума, достигнати за сметка на разума. Сънуващите денем знаят много неща, които убягват на сънуващите единствено нощем. В своите видения те успяват да зърнат вечността и се събуждат разтреперани от мисълта, че са били на прага на голяма тайна. Научават по нещо откъслечно от мъдростта, което е за добро, и повече от обикновеното познание, което е за зло.\nСънят – тези малки отрязъци смърт – как само ги ненавиждам.\nДумите нямат силата да впечатлят ума без финия ужас на реалността зад тях.\nАбстракциите могат да забавляват и да занимават, но не и да владеят ума. Убеден съм, че поне тук, на земята, философията винаги ще ни призовава напразно да гледаме на качествата като на предмети. Волята може да се съгласи, душата, умът – никога.\nИ така – млад и безумен – аз се влюбих в меланхолията.\nВсички неща са добри или лоши чрез сравнение. Един задълбочен анализ ще покаже, че във всички случаи удоволствието е само противоположност на болката. Положителното удоволствие е само идея. За да бъдем щастливи, ние трябва в същото време и да сме страдали. Да не си страдал никога, означава никога да не си бил блажен. Болката, която изпитва примитивният живот на Земята, е единствената основа за блаженството на абсолютния живот в Рая.\nАко искате на мига да забравите нещо, напомняйте си да го запомните.\nИмам огромна вяра в глупаците – ще го нарека самочувствие.\nНосът на тълпата е нейното въображение. Поради това, по всяко време може да бъде тихичко водена.\nГлупостта е талантът на недоразумението.\nУниверсалното съзнание е Бог. За новите същества е необходима материята.\nМожете ли да кажете защо материята трябва да се почита по-малко от съзнанието? Бог с всички способности, приписвани на духа, е не друго, а съвършенство на материята.\nГраниците, които разделят живота от смъртта в най-добрият случай са неясни и смътни. Кой може да каже къде свършва едното и къде започва другото?\nИма две тела – първично и завършено, които съответстват на двете състояния – гъсеница и пеперуда. Това, което наричаме „смърт”, е само болезнена метаморфоза. Настоящото ни въпръщение е изменяемо, подготвително, временно. Бъдещото ни въплъщение е усъвършенствано, абсолютно, безсмъртно. Целият замисъл е абсолютният живот. Ние безспорно знаем за метаморфозата на гъсениците. Ние със сигурност – но не и самите гъсеници.\nTags: американска литература, американски писатели, едгар алън по, писатели, цитати


отслабване 4-5кг | Моите Диети\nList ao Articles with: отслабване 4-5кг\nС тази диета се изгарят най-много мазнини и успешно се залъгва гладът. Може да отслабнете с 4кг за 6-7 дни и да пречистите организма си от натрупалите се в него токсини. Това става благодарение на съдържащите се в супата зеленчукови фибри. Ако се решите да изпробвате ефекта на диетата, най-добре ще е известно време да се храните отделно от останалите членове на вашето семейство.\nРецепта за 3л Супа :\nНеобходими са ви 4 скилидки чесън, 2 глави лук, 4 стръка праз, 1 малка зелка, 2 домата, 2 червени или залени чушки, 3 стръка целина, 2 малки тиквички, 3 дафинови листа, копър, магданоз, черен пипер, щипка сол и 3л вода. Зеленчуците се измиват, обелват и се слагат в тенджерата под налягане заедно с водата. Варят се 1 час. Супата може да се консумира топла или студена.\n1 ден – супа и плодове (без банани) в неограничени количества. На закуска може да си позволите кафе или чай, без захар.\n2 ден – супа и зеленчуци на пара (без боб, картофи, грах, царевица) – колкото пожелаете. Подправяйте само с лимон.\n3 ден – супа, плодове и зеленчуци – докато се почувствате сити.\n4 ден – супа, зеленчуци и 250г обезмаслено кисело мляко.\n5 ден – супа, 300г месо или риба (на пара или печени).\n6 ден – супа, зеленчуци и риба или месо – колкото искате.\n7 ден – супа, сварен ориз без никаква мазнина и зеленчуци – колкото искате.\nПрез следващите 4-5 дни направете програма на стабилизиране на организма, като консумирате повече храни, богати на протеини – яйца, риба, мляко, сирене и зеленчуци на пара. Хляба въведете постепенно – по една филийка на ден. През следващите дни може да си позволите по-мазно месо, готвени ястия, леки десерти. Ако отново наддадете няколко килограма, изкарайте един ден само на супа.\nadmin in диети, отслабване am май 20 2009 » Comments are closed.


За небоядисани и нелакирани метали, като ауспуси, отоплителни тръби, парапети, огради, метални фитинги и др. Електропровидимо покритие, подходящо за поправки и оцветяване на алуминиеви или галванизирани повърхности, наранени при заваряне, шкурене, пробиване или неправилна поддръжка. Устойчива боя до 300ºС. Може да се боядисва върху нея с акрилна и синтетична боя. Негрундирани повърхности да не се боядисват. Разклатете флакона в продължение на 3 мин. Нанесете няколко тънки слоя, прускайте от разстояние 20-25 см. Изсъхва на пипане след около 1 час, пълно изсъхване след 12 часа.


155 спасители ще участват в турнир по водно спасяване в Благоевград >\n155 спасители ще участват в турнир по водно спасяване в Благоевград\nОбщо 155 участници ще премерят сили в третия турнир по състезателно водно спасяване „Ичко Войвода“ в Благоевград. Клубовете са 15 – от града, Сандански, София и София-област, Велико Търново, Смолян, Севлиево, Академия на МВР, Русе и Струмица (Македония). Събитието ще се проведе на 13 април от 14.30 часа и 14 април от 9.00 часа в плувния басейн на спортен комплекс „Пирин“, ж.к. „Еленово“ – Благоевград.\nСред специалните гости има трима световни шампиони по водно спасяване – зам. министърът на младежта и спорта – доц. Стоян Андонов, Теодора Томова и Емилия Юрукова.\nВсеки отбор може да се включи с неограничен брой състезатели от пол и възрастова група, но може и само с един. Индивидуалните дисциплини ще се провеждат при минимум четирима участника от пол в съответната възрастова група.\nНадпреварата се организира от Областния съвет на Червения кръст и местната община, „Водноспасителна служба“ при Национален съвет на БЧК, дружеството на водните спасители при БЧК – Благоевград и Speedo.\nTags: водно спасяване, спорт, турнир\nPrevious Националите по водна топка за юноши на турнир в Румъния\nNext Total Chaos 2019 ще се проведе за втори път в София


www.moetodete.bg • Виж темата - иван вазов „поля и гори“ - „през води и гори“ емилиян станев\nПоследно посещение: Дата и час: Пон Яну 18, 2021 3:55 am\nиван вазов „поля и гори“ - „през води и гори“ емилиян станев\n1. в ПУШКИНите на наполеон бон; 0% [ 0 ]\n2. „вилна зона“ - „лакомото мече“; 0% [ 0 ]\n3. в червената книга на България; 0% [ 0 ]\n4. В мътните години НА ПРЕХОДЪ; 0% [ 0 ]\n5. „ВЕЧЕРИ В АНТИМОВСКИЯ ХАН“; 0% [ 0 ]\n6. „СТАРОПЛАНИНСКИ ЛЕГЕНДИЪ“; 0% [ 0 ]\n7. „меча поляна“ - „вълча поляна“; 0% [ 0 ]\n8. В „Е-ПОПЕ-Я НА ЗАБРАВЕНИТЕ“; 0% [ 0 ]\n9. „малко цвете в полския венец“; 0% [ 0 ]\n10. „ПРИ РИЛ-СКИЯ МАНАСТИРЪ“. 0% [ 0 ]\nЗаглавие: иван вазов „поля и гори“ - „през води и гори“ емилиян станев\nПубликувано на: Вто Авг 06, 2019 2:26 am\n„българия е швейцария“ - фернандес\nПоследна промяна babavala на Пет Авг 09, 2019 8:36 am, променена общо 10 пъти\nЗаглавие: Re: иван вазов „поля и гори“ - „през води и гори“ емилиян ст\nПубликувано на: Вто Авг 06, 2019 2:45 am\n- „вилна зона“, роднина-милиционер-роднина.\n- авто къща „венци“, чайка-волга-лада-жигула\n- вавилонско стълпотворение - саморасла гора\nПубликувано на: Вто Авг 06, 2019 4:17 am\nсУШАви годИНИ, 1944-2019


Съвременна диагноза на прогресивната системна склероза | Списание МД\nСъвременна диагноза на прогресивната системна склероза\nКатедра по пропедевтика на вътрешните болести, Медицински факултет\nМедицински университет - Пловдив, email: drlambova@abv.bg\nЗа определяне и валидиране на критерии за много ранна диагноза на прогресивната системна склероза (ПСС), EUSTAR (European League Against Rheumatism - EULAR Scleroderma Trials and Reasearch) организира провеждането на мултицентров проект VEDOSS (Very Early Diagnosis of Systemic Sclerosis). Той е базиран на схващането, че много ранната диагноза на ПСС дава възможност за ранно започване на лечение и за предотвратяване или забавяне на развитието на органно увреждане.\nАлармиращи признаци, които са индикатори за насочване на пациента към център за VEDOSS, са наличието на феномен на Raynaud (ФР), оточни пръсти или склеродактилия и положителни антинуклеарни антитела.\nВъв VEDOSS центровете пациентите се скринират с капиляроскопия на нокътна гънка и изследване на специфични за склеродермията автоантитела.\nПървите резултати от проекта доведоха до валидиране през 2013 година на нови класификационни критерии за ПСС на EULAR (European League Against Rheumatism)/ACR (American College of Rheumatology).\nТези критерии включват специфичните за заболяването капиляроскопски промени и автоантитела (антицентромерни, anti-Scl-70, aнтитела срещу РНК-полимераза III), наличието на телеангиектазии, ФР, оток на пръстите на ръцете, склеродактилия, дигитални улцерации, загуба на тъкан по възглавничките на пръстите на ръцете и пулмоналната артериална хипертония.\nЗа болни с ранен сигурен и вероятен ревматоиден артрит е установено, че започване на лечение с болесто-модифициращи лекарствени средства предпазва от развитие на необратими структурни увреждания.\nКъм момента медикамент или комбинация от медикаменти не са изучавани при болни с много ранна ПСС или „пресклеродерма“. Мнение на експертите е, че започване на лечение на ранен етап би могло да предотврати или поне да забави развитието на необратима тъканна увреда. Ефектът на терапията при много ранна ПСС предстои да бъде установен.\nПатогенеза на ПСС\nПатогенезата на ПСС/склеродермия (от гръцки sclero - твърд и derma - кoжа) включва микроангиопатия, фиброза на кожата и различни вътрешни органи и имунна дисфункция.\nПСС се разделя на две основни форми в зависимост от степента на кожното засягане:\n1. ПСС с ограничено кожно ангажиране, при която е налице уплътняване на кожата на лицето, шията и на крайниците дистално от лакътни и коленни стави; CREST синдромът е форма на ПСС с ограничено кожно засягане и включва прояви на калциноза, ФР, езофагеално ангажиране, склеродактилия и телеангиектазии (C - calcinosis, R - Raynaud’s phenomenon, E - esophageal involvement, S - sclerodactyly, T - telangiectasia)\n2. ПСС с дифузно кожно ангажиране, при която се развива фиброза на кожата на лице, шия, на крайниците дистално и проксимално от лакътни и коленни стави, гърдите, корема и гърба (1)\nНаблюдават се и случаи без засягане на кожата (ПСС без кожно засягане/ПСС sine scleroderma).\nВ САЩ честота на склеродермията е 27.6 случая на 100 000 души при възрастни, а в Европа - 8:100 000 (2). ПСС е рядко заболяване като годишно се регистрират около 20 нови болни на 1 милион души.\nСредният брой пациенти с ПСС, които може да срещне лекар от първичната медицинска помощ, е 1-2 за цялата му клиничната практика. Ниската честота на заболяването и наличието на неспецифични симптоми при неговото начало водят до късно поставяне на диагнозата.\nЗабавянето на диагностицирането на ПСС в някои случаи продължава с години след консултиране с множество специалисти - съдови хирурзи, кардиолози, пулмолози (3).\nПоради късното диагностициране и ниската честота на склеродермията, към момента медикамент или комбинация от медикаменти не са изучавани при болни в много ранна фаза на заболяването.\nОт друга страна е известно, че ранното започване на лечение с болесто-модифициращи лекарствени средства при пациенти със сигурен или вероятен ревматоиден артрит предпазва от развитие на необратими структурни увреждания (4).\nФР е един от най-честите клинични симптоми при ПСС (при над 95% от случаите) и обичайно е първа проява на заболяването като предшества, в редица случаи с години изявата на останалите симптоми, особено при пациентите с ограничено кожно ангажиране.\nПри случаите с дифузно кожно засягане, често заболяването дебютира с прояви на оток на ръцете, кожно уплътняване и, в част от случаите, при някои с артрит (5).\nФР се дължи на рецидивиращ спазъм на малките артерии и артериоли на акралните части, а в еволюцията на заболяването и на трайните патоморфологични съдови промени.\nЗасяга пръстите на ръцете, стъпалата, като може да се локализира и по върха на носа, ушните миди и езика. Манифестира се в три фази - исхемия, асфиксия и реактивна хиперемия с промени в цвета на кожата от побеляване, до цианоза и почервеняване при възстановяване на кръвотока (6).\nЧестотата на ФР варира между 2 и 16% като е установена по-висока честота в страните с по-ниски средни годишни температури. В преобладаващата част от случаите се касае за първичен ФР, при който липсват данни за подлежащо заболяване и предоминантно са засегнати жените.\nПациентите с ФР подлежат на проследяване, тъй като в част от случаите може да се изяви системно заболяване на съединителната тъкан (7, 8). Във Фрамингамското проучване (САЩ) е намерена честота на ФР - 9.8% при жени и 8.1% при мъже. В 81% от случаите е установен първичен ФР (9).\nНачалото на заболяването обичайно е по време на пубертета. Характеризира се със симетрични атаки и с доброкачествено протичане без трофични промени. ФР при ПСС се отличава с тежък клиничен ход и често се усложнява с развитието на дигитални улцерации (10).\nКлючова роля за диференциране на първичния от вторичен ФР при склеродермия имат капиляроскопията на нокътна гънка и изследването на антинуклеарни антитела (АНА) включително специфични за заболяването автоантитела - антицентромерни (anticentromere - АCA), антитела срещу топоизомераза I (анти-Scl-70).\nТестът за общи АНА е положителен при около 95% от болните с ПСС. Капиляроскопското изследване се провежда след поставяне на капка имерсионно масло (например, кедрово масло) върху нокътната гънка. Липсата на капиляроскопски признаци за микроангиопатия е утвърден диагностичен критерий за първичния ФР.\nПри ПСС, капиляроскопското изследване показва наличието на специфични капиляроскопски промени, които се означават с термина “склеродермен” тип капиляроскопска картина. Тя се характеризира с наличието на дилатирани и гигантски капиляри, хеморагии, аваскуларни зони (11, 12).\nCutolo и сътр. (2000) стадират капиляроскопските промени при ПСС като ранна, активна и късна фаза. Ранната фаза се характеризира с поява на дилатирани капиляри, единични гигантски капиляри и хеморагии, които са ранни маркери за микроангиопатия.\nНаличието на множество гигантски капиляри и хеморагии, с умерено нарушение в подреждането, са характерните особености на активната фаза, склеродермен тип капиляроскопска картина.\nВ напредналите фази на болестта се оформят аваскуларни зони и разклонени, храстовидни капиляри, като последните са морфологичен субстрат на неефективната неоангиогенеза (късна фаза) (13).\nСпецифичната склеродермен тип капиляроскопска картина се установява с висока честота при над 90% от пациентите с ПСС (12, 13, 14, 15, 16) като капиляроскопските промени се явяват рано в хода на заболяването, преди изявата на кожните и висцералните прояви, което дава възможност за използването им за ранна диагноза на заболяването (1).\nНякои от компонентите на тази капиляроскопска находка могат да се наблюдават и при други системни заболявания на съединителната тъкан като дерматомиозит, смесена съединително-тъканна болест (ССТБ), недиференцирано заболяване на съединителната тъкан (НЗСТ) и се означават като „склеродермо-подобни“ капиляроскопски промени.\nПроследяването на пациенти с ФР е показало, че появата на патологична капиляроскопска находка е с положителна предсказваща стойност от 47% за преход на първичният ФР в системно заболяване на съединителната тъкан във времето, която е по-висока в сравнение с изолираното наличие на положителни АНА. При съчетанието на патологична капиляроскопска картина с положителен тест за АНА предсказващата стойност нараства на 55% (17).\nПоявата на дигитални улцерации както и на клинични симптоми, различни от ФР, като оток на пръстите на ръцете, кожно уплътняване, склеродактилия, са находки насочващи към начало на ПСС. Koжното уплътняване е основна клинична проява на болестта, което се установява като универсална находка при над 95% от пациентите.\nПри 1483 болни с ПСС от немски регистър е установено, че 45.5% от случаите са с ограничена форма на ПСС, 32.7% с дифузна форма, 10.9% са със синдром на припокриване и 1.5% са без кожно ангажиране (склеродермия sine scleroderma) (18).\nНай-ранните промени по кожата при ПСС включват поява на оток на пръстите на ръцете, най-силно изразен сутрин (оточна фаза), който се последва от уплътняване на кожата (индуративна фаза). При поява на оток на ръцете може да е налице усещане за сутрешна скованост, което налага диференциална диагноза с ранен артрит.\nРазвитието на двустранен синдром на карпалния канал включително и на недоминантната ръка при еутиреоидни пациенти налага скриниране за дебют на ПСС, oсобено на дифузната форма на болестта (3).\nПСС се характеризира с висока честота на ангажиране на храносмилателна система и по-специално на хранопровода, с клинични прояви на дисфагия, парене зад гръдната кост, в някои случаи кашлица в контекста на езофагеален дисмотилитет и гастроезофагеална рефлуксна болест (ГЕРБ), които се установяват в 75-90% от случаите с ПСС.\nВъпреки високата честота на ГЕРБ в общата популация, при съчетание на находката с ФР, и евентуална поява на оток на пръстите на ръцете, се изисква бдителност за навременна диагноза на колагенозата (3).\nБелодробно засягане има при повече от 70% от случаите с ПСС и е водеща причина за болестност и смъртност при тези болни. Наблюдава се алвеолит, уплътняване на алвеоларните мембрани и/или променена микроваскуларна функция в белодробните структури (2, 19).\nКато резултат на засягане на белодробния паренхим и белодробните съдове от патологичния процес при ПСС в част от случаите (10-12%) се развива пулмонална артериална хипертония (ПАХ) (20).\nПоявата на диспнея и кашлица при физическо усилие налага скриниране за наличие на белодробно ангажиране и ПАХ при пациенти с дебют на заболяването. При болни с установена диагноза ПСС се препоръчва годишен скрининг, защото ПАХ е водеща причина за повишена смъртност при тези пациенти.\nПри ПСС са налице две основни форми на ПАХ - със и без наличие на пулмофиброза. Изолираната ПАХ в контекста на патология на белодробните съдове, без наличие на белодробна фиброза, е по-честа находка при ПСС с ограничено кожно ангажиране (45%) в сравнение с дифузната кожна форма на болестта (26%) (21) като скоростта на прогресия на диспнеята от началните оплаквания до дихателна недостатъчност с необходимост от кислородотерапия е 6-12 месеца с последващ среден период на преживяемост две години.\nЗа разлика от съдовата форма на ПАХ, при пулмонална хипертония в контекста на интерстициално белодробно ангажиране, прогресията е по-бавна (2 до 10 години) (5).\nРазвитието на тежка неконтролирана артериална хипертония при пациент с прояви на ФР и оток на пръстите на ръцете изисква изключване на дебют на ПСС с изява на склеродермни ренални кризи.\nАкцелериралата хипертония в контекста на склеродермни ренални кризи, когато остане неразпозната и нелекувана, може да се усложни с бъбречна недостатъчност, застойна сърдечна недостатъчност, сърдечна аритмия, миокарден инфаркт (3).\nКласификационните критерии за ПСС, които се използват в продължение на много години са критериите на Американския колеж по pевматология (American College of Rheumatology - ACR) от 1980 (22).\nТе не са синоним на диагностични критерии, но почти винаги отразяват признаците и находките, използвани за поставяне на диагнозата. Класификационните критерии се отличават с по-висока степен на стандартизация и като цяло са с по-малко включващи признаци в сравнение с лекарската диагноза (23, 24).\nКласификационните критерии на ACR за ПСС са със специфичност 98% и при използването им неточна диагноза на колагенозата е малко вероятна. Тяхната чувствителност при пациенти с ограничена форма на ПСС е едва 33.6%.\nНо тези критерии за ПСС са създадени преди да бъдат описани специфичните за заболяването капиляроскопски промени и автоантитела. При разработването им са анализирани данните при болни с дългогодишна склеродермия.\nПациентите с ранна и много ранна ПСС, както и около 20% от болните с ограничено кожно ангажиране, не покриват тези критерии (24). Например случаите със склеродактилия, телеангиектазии, подкожна калциноза, езофагеален дисмотилитет и други симптоми, които не са включени в класификационните критерии, имат сигурна диагноза ПСС, но не покриват критериите на ACR (1980). При такива болни е наблюдавана склеродермен тип капиляроскопска картина (25).\nLonzetti и сътр. (2001) оценяват чувствителността на класификационните критерии на ACR в наблюдавана група от 259 пациенти с ПСС. Използвайки регресионен анализ, те установяват, че при ограничените форми на колагенозата, включването на патологичната капиляроскопска картина ще повиши чувствителността на критериите от 33.6 на 82.9%, прибавянето на наличието на телеангиектазии по кожата - на 88.8%, а при включване на положителния тест за ACA - чувствителността ще достигне 91.5% (26).\nHudson и сътр. (2007) потвърждават, че включването на специфичната капиляроскопска находка ще повиши чувствителността на критериите на ACR за заболяването (27). След 2000 г. са публикувани предложения за класификационни критерии на ПСС от три авторски колективи.\nСпецифичната капиляроскопска картина е включена в две от тях - на Le Roy и Medsger (2001) и на Maricq и Valter (2004). Le Roy и Medsger (2001) и Nadashkevich и сътр. (2004) предлагат включването на ФР като критерий за заболяването (1, 28, 29, 30).\nВисоката честота на микроваскуларните промени при ПСС води до идеята наличието на ФР и специфичните капиляроскопски промени да бъдат използвани за ранна диагноза на заболяването.\nЗа подобряване на възможностите за ранна диагноза на ПСС, Le Roy и Medsger (2001) препоръчват при установяване на патологична склеродермен тип капиляроскопска картина или положителни специфични за склеродермията автоантитела (ACA, анти-Scl-70, анти-fibrillarin, анти-PM-Scl, анти-fibrillin, анти-РНК полимераза I или III в титър 1:100 или по-висок), пациентите с обективни данни за ФР да се диагностицират като случаи с пресклеродерма или ограничена склеродермия, дори при липса на други клинични прояви на заболяването.\nПри наличие само на субективно докладван от пациента ФР, трябва да са налице едновременно склеродермен тип капиляроскопска картина и специфичен за заболяването имунологичен маркер от изброените автоантитела (1).\nНаличието на обективни данни за ФР включва:\nI. Директно наблюдение от лекаря на две от следните три фази на ФР:\n1. исхемия (побеляване на акралните части - пръсти на ръце, стъпала и др. с добре изразена демаркационна ивица)\n2. цианоза (посиняване на зесегнатата зона, което изчезва при затопляне, фаза на асфиксия)\n3. добре демаркирано зачервяване (реперфузия, фаза на реактивна хиперемия)\nII. Директно измерване на реакцията на студова провокация:\n1. обективни данни за забавено възстановяване след студова провокация\n2. тест на Nielsen или негов еквивалент (1, 31).\nДиагнозата ФР може да се базира на директното наблюдение на две от трите възможни фази на синдрома. При пациентите е налице анамнеза за повишена чувствителност към ниски температури и епизодични пристъпи на побеляване, посиняване и почервеняване на дисталните части основно на пръстите на ръцете и стъпалата при студова експозиция.\nМоже да се направят фотографии на пристъпите от пациента и да се представят при консултацията за потвърждаване на анамнестичните данни. В клинична практика не е необходимо провеждане на студов провокационен тест за поставяне на сигурна диагноза ФР (10).\nСпоред критериите на EUSTAR (EULAR Scleroderma Trials and Reasearch) (2013), алармиращи признаци (red flags), които са индикатори за насочване на пациента към център за VEDOSS, са наличието на ФР, оточни пръсти или склеродактилия и положителен тест за общи АНА.\nВъв VEDOSS центровете пациентите се скринират с капиляроскопия на нокътна гънка и изследване на специфични за склеродермията автоантитела. Тези болни, при които се установят патологични капиляроскопски промени и положителни имунологични проби, се насочват за специализирани изследвания.\nПървична цел на проекта VEDOSS е определянето на пропорцията пациенти, които в хода на проследяването, ще оформят сигурна диагноза ПСС според критериите на ACR или според експертното становище, без да покриват критериите на ACR (32, 33).\nПациентите с пресклеродерма в еволюция могат да оформят сигурна диагноза ПСС, да бъдат диагностицирани като ССТБ или да останат с недиференцирани симптоми като състоянието се дефинира с диагнозата - НЗСТ. Честотата на ФР е съответно 90-98% при ПСС, 75-96% при ССТБ и около 80% при НЗСТ (2).\nПървите резултати от проекта VEDOSS доведоха до валидиране на нови класификационни критерии за ПСС на EULAR/ACR (2013), в които са включени специфичните за заболяването капиляроскопски промени и автоантитела, наличието на телеангиектазии, ФР, оток на пръстите на ръцете, склеродактилия, дигитални улцерации, загуба на тъкан по възглавничките на пръстите на ръцете и ПАХ.\nВ миналото, водеща причина за повишена смъртност при ПСС са били склеродермните ренални кризи, които се развиват по-често при болните с дифузно кожно ангажиране. Преди въвеждане в клиничната практика на инхибиторите на ангиотензин-конвертиращия ензим (angiotensin converting enzyme - ACEi) през 1979, тези са били асоциирани с развитие на малигнена хипертония, бързо прогресираща бъбречна недостатъчност и висока смъртност.\nПациентите със склеродермни ренални кризи, лекувани с ACEi, имат 1-годишна преживяемост 76% и 5-годишна преживяемост - 65%, сравнено с 15% 1-годишна преживяемост и 10% 5-годишна преживяемост при пациентите, които не получават лечение с тези медикаменти, независимо от приложението на други класове антихипертензивни средства (34).\nДнес, водеща причина за повишена смъртност при ПСС е ПАХ. В миналото 1-годишната преживяемост на болни с ПСС и ПАХ е била 45% (35, 36). С въвеждането на съвременните средства за лечението на ПАХ (ендотелин рецепторни блокери и фосфодиестеразни инхибитори), прогнозата се подобрява значително, но все още смъртността от това усложнение е неприемливо висока. Шестгодишно проучване при 315 болни с ПСС и ПАХ (2001-2006) във Великобритания демонстрира, че 1-, 2-, и 3-годишната преживямост е съответно 78, 58 и 47% (37).\nПоради лошата прогноза на ПАХ, се препоръчва при пациенти с установена диагноза ПСС, да се провежда годишен скрининг чрез трансторакална ехокардиография и функционално изследване на дишането с изследване на дифузионен капацитет и измерване на N-терминален про-B тип натриуретичен пептид (NT-proBNP) (38).\nЗа следните медикаменти е установено, че повишават преживяемостта при болни с ПСС (препоръчани са от експертите от EUSTAR за лечение на ПСС): калциеви антагонисти, ACE инхибитори, циклофосфамид, метотрексат, ендотелин-рецепторни антагонисти, фосфодиестеразни инхибитори, простагландини (39).\nМедикаменти, които са одобрени от експертите на EUSTAR и ефектите им ще бъдат проследявани при болни с много ранна склеродермия, са: калциеви антагонисти, ACE инхибитори, ангиотензин рецепторни блокери, циклофосфамид, метотрексат, ендотелин-рецепторни антагонисти, фосфодиестеразни инхибитори, простагландини, нитрати.\nМного ранната диагноза дава възможност за ранно започване на лечение и за предотвратяване или забавяне на развитието на органно увреждане, което е възможност за подобряване на прогнозата на пациентите с ПСС.\nВажна крачка в тази насока е валидиране през 2013 година на нови класификационни критерии за ПСС на EULAR/ACR.\nВ статията са използвани 39 източника, които са на разположение в редакцията


Дневен хороскоп за зодия Скорпион - 17 Февруари 2017 година - AstroData.bg\nДневен хороскоп - Скорпион - 17.02.2017 - Справяте се с напрежението\nНай-малко няколко часа от този ден ще са напрегнати и неприятни за Скорпионите, като акцентът на въпросните неприятности пада върху личното ви състояние. В тази връзка е ясно и разбираемо, че не може да се говори за пълна сполука, но астрологическите фактори подсказват, че отмине ли този момент, предстои етап на постепенно възстановяване във физически и психически аспект. Финансовата стабилизация закъснява малко, но ще дойде скоро. Като цяло очаква ви интересен работен ден днес. Вашият завиден нюх ще ви подскаже как да действате в определена ситуация, и кое ще е най-доброто решение. Радвате се на одобрението на висшестоящите, което допълнително ви мотивира.\nПредстои ви сериозен разговор в личен план, най-добре ще е да не го отбягвате. Всичко ще се случва плавно и полека и това може да ви дае достатъчно време за реакция. Бъдете по-спокойни, не всички работят с вашето очакване. Добри шансове да спечелите нещо допълнително, но избягвайте да правите компромиси особено със съвестта си. Разберете още сега, какво е подготвила Съдбата за вас в личен план. Не се колебайте да прочетете вашия личен годишен хороскоп според датата на раждане за 2017-та година. Разкрийте тайните на зодиака и бъдете винаги една крачка пред останалите!


Страхът от смъртта е и страх от живота : 100% билкови продукти за вашето здраве!\nНачало Стресовитал Заболявания Нервни разстройства Страхът от смъртта е и страх от живота\nСтрахът от смъртта е и страх от живота\nСтрахът от смъртта (танатофобията) е нормален за повечето хора. Но страх от живота изпитват хората, които ги е страх и от смъртта\nИ все пак - истински страх от живота имат малцина.\nСлучва се танатофобията за първи път да се прояви в зряла възраст, при това при хора, които до този момент не са страдали от никакви психологически и психически разстройства.\nНо един ден човекът попада в травмираща ситуация -например смърт на близък или самият оказал се на границата на гибелта (заради нещастен случай или тежко заболяване). Под въздействието на силния стрес страхът се развива главно когато ни се наложи „да погледнем смъртта в очите“.\nДори непрофесионалист може да различи естествения инстинкт от фобията, особено когато става дума за сложни случаи. При хората, страдащи от тежка форма на танатофобия, страхът от смъртта наподобява повече страх от живота: засегнатият се страхува от всичко на света - от микробите до падащи тухли, и затова свежда общуването си с външния свят до минимум, а понякога и напълно престава да напуска дома си. И в тази ситуация може да помогне единствено психотерапевт.\nНо често хората водят нормален, на пръв поглед, живот, само че не могат да се избавят от натрапчивите мисли за смъртта. В резултат всеки ден за тях е кошмар: страх ги е да се качат на автобус (ами ако катастрофира?); страх ги е да общуват с околните (та нали сред тях може да има заразно болни!); с една дума - страх ги е да живеят.\nПостоянното психическо напрежение води до соматични проблеми: тремор, световъртеж, мигрена, променливо артериално налягане, проблеми със сърцето и т.н. Излиза, че ако много се страхуваш от смъртта, то неволно сам се приближаваш към нея.


Пет иновативни джаджи, които предстои скоро да видим - smartage.bg\nПет иновативни джаджи, които предстои скоро да видим\nПрез последните години пазара се насити с умни джаджи, които улесняват ежедневието ни и ни помагат да живеем по-здравословно. Някои от тях управляват дистанционно ключови уреди в дома ни, други следят физическите ни показатели и ни подканят да бъдем по-активни. Отдавна смартфоните и лаптопите не са единствените джаджи в домовете на хората и напоследък наблюдаваме истинска революция в хардуерния сегмент.\nОт умни колани, през дигитални гласови асистенти, до часовници, и всевъзможни други джаджи – дигиталните технологии напоследък навлизат във всички предмети около нас. А очакванията са през следващите години този процес да продължи с пълна сила. За онези от вас, които са любопитни да научат повече по темата, екипът ни е подготвил списък с пет иновативни устройства, които предстои скоро да видим на пазара. Ето кои са те:\nУмен колан за кръста Welt\nИскате ли да намалите теглото си и да влезете в спортна форма? Този интелигентен колан със сигурност ще ви помогне. Той беше представен за първи път на провеждащия се в Лас Вегас форум CES 2019 от корейската стартъп компания Welt.\nС помощта на набор сензори и Bluetooth връзка устройството може да следи физическата ви активност и други ваши показатели, както и при желание от ваша страна да ги изпраща към мобилния ви телефон. И това не е всичко - ако се застоите твърде дълго на едно място, джаджата ще ви подкани да станете и да започнете да правите упражнения.\nСтенен часовник Amazon Echo Clock\nТова е най-новото устройство на компанията за онлайн търговия Amazon, което може да получава команди от Alexa. Аналоговият часовник струва 30 долара и може да синхронизира таймери, зададени от виртуалния асистент.\nAmazon Echo Clock няма вграден микрофон и ще ви е нужен говорител Echo, чрез който да се приемат командите. Часовникът разполага с 60 светодиода, които показват информация и може да поддържа множество таймери.\nСмарт часовник Samsung Galaxy Sport\nНовият смарт часовник, който Samsung все още разработва, ще носи кодовото име Pulse. Основен акцент в него ще бъде виртуалният асистент Bixby, който ще улесни навигацията на устройството.\nКомпанията ще продава няколко различни конфигурации на часовника, като засега не е предвидена поддръжка за LTE мрежи. Официалната премиера на устройството може да стане факт заедно с Samsung Galaxy S10 през февруари.\nLenovo Z5 Pro GT с 12 GB оперативна памет\nТова е първият в света смартфон с 12 GB оперативна памет. Lenovo Z5 Pro GT се базира на стемата върху чипа Snapdragon 855, разполага с четири камери и използва значително мощен хардуер. Πpoдaжбитe нa cмapтфoнa вече зaпoчнаха пpи цeнa 635 щатски долара.\nГеймърски лаптопи ASUS Mothership\nЕдин от най-новите геймърски лаптопи на ASUS също беше представен на CES 2019. Устройството обединява най-доброто от света на десктопите и лаптопите като едновременно с това се отличава с иновативен дизайн.\nМоделът е предпочитан от геймърите, тъй като притежава допълнителна стойка за стабилизиране на монитора, а клавиатурата му може да се отдели от него и да се раздели на\nдве. Освен това ASUS Mothership предоставя изключителна производителност, благодарение на новия графичен процесор NVIDIA GeForce RTX 2080, както и на процесора Intel\nТова беше нашият Топ 5 на иновативните джаджи, които предстои скоро да се появят на пазара. Вероятно вече сте си избрали устройството, която искате да притежавате, но имайте предвид, че голяма част от изброените джаджи поддържат висока цена.\nТехнологичните джаджи стават все по-достъпни за средния потребител, поради навлизането на иновации, спомагащи за намаляване цената на стоките. Въпреки това, ако в момента не сте в състояние да си я позволите, можете да кандидатствате за кредит без доказване на доход, който ще задовори всички ваши потребности.


Предстоят нови промени в ЗОП по отношение на обжалването - Вести | Computerworld.bg\nПредстоят нови промени в ЗОП по отношение на обжалването\nАгенцията за обществени поръчки изпълнява многобройните си задължения с 30 човека персонал. Към АОП вече функционира модерно оборудван обучителен център.\nПредстоят нови промени в Закона за обществените поръчки (ЗОП), този път те ще са свързани с необходимостта от хармонизиране на българското законодателство с новата директива на ЕС за обжалването на тези процедури. Последната му версия на Закон за изменение и допълнение на ЗОП, изготвена по инициатива на вицепремиер Меглена Плугчиева, вече е приета на първо четене от Народното събрание.\nМиглена Павлова, изпълнителен директор на Агенцията по обществени поръчки (АОП)\nТова съобщи Миглена Павлова, изпълнителен директор на Агенцията по обществени поръчки (АОП) при обявяване на резултатите от туининг проект по програма ФАР “По-нататъшно укрепване на системата на обществени поръчки в България”. Заключителната пресконференция се състоя на 28 юли 2008 г. в сградата на АОП в столицата.\nПроектът стартира на 01 август 2006 г., продължи 24 месеца и е на стойност 1,1 милиона евро, предоставени от Програма ФАР на Европейската комисия, финансирана със средства от Европейския съюз. В реализацията му Агенцията по обществени поръчки (АОП) си сътрудничи с Министерство на икономиката и финансите, Италия и неговите два основни партньора – Consip SpA и Органа по обществени поръчки, както и с полския Офис по обществени поръчки. Ръководители на програмата са Миглена Павлова, изпълнителен директор на АОП и Джузепе Форезе, директор на Дирекция Държавно съкровище в Министерството на икономиката и финансите.\nПостигането на целта на проекта се осъществи посредством изпълнението на дейностите по 5 основни компонента:\n1 - По-нататъшно подобряване и адаптиране на законодателството в съответствие с европейските изисквания;\n2 - По-нататъшно подобряване на административния капацитет на системата на обществените поръчки;\n3 - Организиране и провеждане на кампания на централно и местно ниво за представяне на системата на обществените поръчки;\n4 - Изготвяне на план за действие за развитие на Интернет страницата на АОП и превръщането й в електронен портал за обществени поръчки;\n5 - Дейности по външно обучение и създаване на учебен център;\nВ рамките на петте компонента се отчита постигането на 39 конкретни резултата, а именно: финализирани са 16 доклада, проведени са 29 практически семинара, 6 ИТ обучения, в допълнение на 4 учебни посещения и 2 стажа. Около 1185 човека са преминали през различни програми за обучение, като е и изразена висока оценка по отношение на съдържанието, лекторите и организацията.\n70 италиански, полски и европейски експерта проведоха 185 мисии в България, които отговарят на 341 човекодни предоставени като техническа помощ за нуждите на АОП.


Представяне на новата книга на писателя Владислав Кацарски - CreativityCocktail\nПредставяне на новата книга на писателя Владислав Кацарски\nКултурен афиш Литература 09.11.2019\nПредстои представяне на новата книга на Владислав Кацарски на 14.11.19 г. от 18:00 “Загърбената земя”, новели от Съюза на българските писатели и НЧ “Пенчо Славейков” в Литературния салон “Вечери на Кръста.\nВладислав Кацарски е един сред най-добрите съвременни разказвачи у нас. Романът му „Коридорът“, който бе издаден преди две години предизвика изключителен интерес у четящата публика, у литературната критика и у гилдията. Владислав Кацарски не е от шумно рекламираните автори, тъй като е прекалено скромен.\nНовата книга на Владислав Кацарски съдържа седем новели. Като художествен стил, идея и послание те са по-различни от познатата ни традиционна стилистика. Във фабулата – житието и битието на героите му във всичките новели: Стареца от „Синева“, Невена и Художника от „Пламъци“, младите от „Великден“, главната героиня от „Момче от цветя“, Стойне от „Кучета“, Ивана и синът й от „Загърбената земя“, Хусара от „Проклятието“ са умъчници, с драматични съдби, люде от близкото ни минало, оставило тежки отпечатъци, но в основата на които са нрави и обичаи, типични най-вече за селските жители.\nВ необикновените житейски истории са закодирани извечни морални категории и ценности. Точно тях писателят е взел на прицел и ги е пресъздал художествено убедително с пастелна мекота и прокрадваща се мистика, които изпълват съдържанието на случките и събитията, а те (волю-неволю) се вплитат в живота на героите и ги променят съдбовно.\nФабулната постройка на новелите се разгръща в две взаимопроникващи се линии: емоционално-носталгична и легендарно-мистична. Подобна е и душевността на героите на автора; въпреки това те са реални, физиономични и в по-голямата си част – пазители на националното, на традицията; постъпките им са примесени с мистични вярвания, обичаи и мислене, типични за нашата народопсихология.\nВладислав Кацарски умее да разказва увлекателно и да държи читателското внимание, защото повествованието му е изпълнено с напрежение и очакване, с дълбоки подтекстови послания, вплетени в реалността и стремленията на действащите лица.\n„Загърбената земя“ е свързана идейно-художествено колкото с близкото минало, толкова и с настоящето. Мисля, че тази необикновена като художествен стил книга притежава не само необходимите естетически качества, но и още нещо много осезаемо във всяка от новелите: атмосферата – едно от нещата – която неустоимо привлича и емоционално вълнува читателя.\n„Загърбената земя“ притежава всички необходими качества като художествена творба и още нещо много важно – емоционалната връзка между автор и герои. А това прави книгата истинско и въздействащо художествено четиво.\naкад. Благовеста Касабова\nНА БЕЛЕТРИСТИЧНАТА КНИГА „ЗАГЪРБЕНАТА ЗЕМЯ”\nОТ ВЛАДИСЛАВ КАЦАРСКИ\nОТ ГЕОРГИ КОНСТАНТИНОВ –\nНА СПИСАНИЕ „ПЛАМЪК”\nВладислав Кацарски е вече известен автор на поезия и проза – негови поетични творби са наградени във времето с различни международни награди, а в скоро време с наградата „Пенчо Славейков”; за романа „Коридорът” той е получил наградата на Съюза на българските писатели „Георги Братанов”. Заедно с това би трябвало да се каже, че Владислав Кацарски е човек, който успешно съчетава своите творчески усилия с трудна и специфична обществена дейност – само ще спомена, че е бил председател и зам. председател на организацията на слепите в България и чe е създател на социалното радио БРАЙЛ ФМ. Активен участник е в и много други обществени инициативи в тази област.\nС белетристичното творчество на Владислав Кацарски се запознах най-напред с публикациите му в литературното списание „Пламък”. Неговите новели „Великден” и „Момче от цветя”, появили се на страниците на списанието, направиха впечатление на мнозина най-вече с убедителното си разказваческо умение и задълбочено познаване на българското езиково богатство. Членовете на нашата редакционна колегия определиха тези публикации като много добре открояващи се текстове – сред немалкото творби от авторски имена, идващи с новата творческа вълна.\nСега пред мен е неговият ръкопис с новели, наименуван „Загърбената земя”. И тук Владислав Кацарски не е изменил на себе си – истински български истории, наситени с драматизъм и романтика, написани с думи, взети и от съвременния напрегнат живот, и от дълбоките пластове на народния език. Книгата е сериозен, и заедно с това – успешен – опит да се очертаят ярки образи, да се изразят деликатни взаимоотношения във вечния български ден, който съчетава минало и настояще. Подкрепящ по своему Доброто и в най-трудната ситуация, защитаващ истинските чувства в един настръхнал свят, припомнящ ни редица действителни народни добродетели – това е , струва ми се, главното в авторската позиция на Владислав Кацарски и тя заслужава подкрепа.\nЗатова си позволявам да препоръчам на „Помощ за книгата” новата белетристична книга на Владислав Кацарски ”Загърбената земя”, за да се осъществи нейната поява на бял свят. Убеден съм, че отпечатването на такава творба ще обогати творческата картина в литературния ни живот.\nС уважение: Георги Константинов\nTagged Владислав Кацарскикнигапредставяне


Най-големите разочарования в гейминга през 2018-а | webcafe.bg\n27.12.2018, 20:28 (обновена 30.12.2018, 20:35)\nАнонсът на Diablo Immortal\nФеновете на поредицата Diablo от доста време трепетно се молеха за нова игра, но Diablo Immortal не бе отговорът на техните молитви. Тази версия за мобилни телефони на екшън ролевата серия носи потенциала за алчни микротранзакции и разводнен геймплей, който се отдалечава болезнено от силните основи на Diablo. Начинът, по който Blizzard анонсира играта, също бе голяма част от проблема. Компанията изчака чак до BlizzCon – специалното събитие за най-запалените фенове - за да разкрие Diablo Immortal, като в същото време не даде никаква информация за жадуваната Diablo 4, въпреки че преди това намекна точно за нея. Отношението към гневните фенове също не беше най-адекватното. Всичко това доведе до бурни реакции, включително огромен брой негативни вотове на трейлърите на играта и дори спад със 7% в акциите на Activision Blizzard. В края на годината страстите понамаляха, но не очаквайте чудо - Diablo Immortal едва ли ще спечели благоволението на геймърската общност. А Blizzard ще трябва да възстановява репутацията си.\nPlayStation Classic възроди и уби спомените на милиони\nВдъхновени от успеха на мини ретро конзолите на Nintendo, шефовете на Sony решиха да се включат в тази атрактивна пазарна ниша, предлагайки собствен прочит на идеята. PlayStation Classic е миниатюрна версия на една от най-обичаните конзоли, която с лекота трябваше да се превърне в хита на празничния сезон. Да, ама не. За пръв път проблемите надигнаха грозната си глава още при обявяването на селекцията от 20-те предварително заредени игри. Комбинация от липсващи лицензи (поредиците Gran Turismo и Tony Hawk) и странни избори (Twisted Metal вместо по-добрата във всяко едно отношение втора част) събуди недоволството на геймърите. По-нататък нещата само се влошиха. Стана ясно, че PlayStation Classic ползва емулатор с отворен код, който е безплатен и достъпен, но за сметка на това е крайно неоптимизиран в конзолата. Някои от заглавията просто вървят доста зле. Мнозина се запитаха и защо не видяхме първия DualShock контролер в комплекта, а вместо това сме принудени да играем триизмерни игри с ужасен D-pad. Така PlayStation Classic успешно събуди мечтите на геймърите, само за да ги запрати в земята с поредица от грешни решения.\nЛошо, по-лошо, Fallout 76\nОще от самото си начало Fallout 76 беше като един тежкотоварен влак, заплашващ да излезе от релси доста бързо. Първоначалният анонс бе посрещнат със странна смесица от любопитство и скептицизъм от геймърската общност, което изтрая до появата на бета версията. Почти веднага стана ясно, че енджинът Creation на Bethesda не е пригоден за мултиплейър игри, както и че някои промени по настройките на играта всъщност позволяват на недобросъвестни играчи да се възползват от различни непредвидени пробойни. Черешката на тортата бе това, че продажбите на Fallout 76 в премиерната седмица на играта бяха със страховитите 80 процента по-малко от тези на Fallout 4. Имайки предвид колко негативни са отзивите за този неуспешен експеримент, едва ли тази статистика ще се подобри. Жалко е, че една толкова обичана ролева поредица се срина така, но ако сме честни, едва ли е имало сериозен геймър, който да не го предвиди... лошото е, че понякога издателите чисто и просто не слушат.\nБързият възход и падение на PlayerUnknowns Battlegrounds\nВъпреки че по никакъв начин не е играта, измислила battle royale жанра, PlayerUnknowns Battlegrounds бе първата, която геймърите масово възприеха и в резултат, тя отчете значителен възход за кратко време. След това обаче се появи Fortnite и PUBG бързо се оказа изместена. Реакцията на PUBG Corporation и Bluehole беше двете компании да заведат дело срещу Epic Games заради Fortnite. Разбира се, искът набързо бе прекратен и това превърна хората зад PUBG в обект на присмех с претенцията си, че могат да контролират цял жанр. Опит за язвителен коментар имаше и когато ветеранът в шутър жанра Battlefield също обяви подобен режим в новото си издание. На всичкото отгоре, оригиналният създател на играта Брендън Грийн показа доста невъздържан нрав в Twitter, въвличайки се в размяна на реплики и дори блокирайки критични изказвания. Закъснелият PS4 порт на играта пък бе белязан от доста технически проблеми. Така PUBG изпраща 2018 г. като звезда, която е преминала своя зенит, докато манията по Fortnite обещава да продължи.\nГейминг ли е, хазарт ли е?\nСлед резила, който претърпя през 2017 г., ЕА се нуждаеше от добра година. Заглавия като Star Wars: Battlefront II се оказаха в центъра на бурята от недоволство заради т.нар. loot boxes - на практика хазартни покупки, вградени в игрите, при които не знаете какво точно ще получите за парите си. В крайна сметка, ЕА обеща да не злоупотребява повече, но за съжаление алчността си каза думата отново. Макар Battlefield V да бе опазена, то доста други заглавия пострадаха. Особено това се отнася за спортните игри на EA Sports, където популярният режим Ultimate Team във FIFA 19, както и бойната UFC 3 бяха опорочени. Същото се отнася и за мобилната игра Command & Conquer: Rivals, където вместо достойна нова част от класическата РС стратегия в реално време, феновете получиха проядена от микротранзакции игра. Дебатът около хазартния елемент в игрите всъщност изобщо не е отминал. Регулаторите в държави като Великобритания и Австралия се занимават с въпроса, а Белгия направо забрани практиката. ЕА със сигурност ще върви по доста тънък лед, ако продължи да поддържа противоречивия бизнес модел и през 2019 г., а микротранзакциите си остават големият проблем във видеоигрите в момента.\nИгрите, които трябва да избягвате на всяка цена\nКакто обикновено, и тази година не мина без разочароващи игри, към които е най-добре да не посягате. Широко рекламирана като Rainbow Six за виртуална реалност, Bravo Team на Supermassive Games остана в историята като мързелив нискокачествен опит за шутър във VR, заклеймен от критиката. Въпреки, че цитира Silent Hill, Alan Wake и Max Payne като влияния, Past Cure като нищо може да е най-безличната игра на годината с агонизиращ стелт геймплей и тон, който се лута между сериозното и нелепото. Хорър стелт играта Hello Neighbor показа, че и Nintendo Switch не е застрахован от слаби и неоптимизирани игри, а цената от 60 долара за този мобилен порт е скандална сама по себе си. От нелепи сцени с реални актьори през объркан сюжет и своенравна камера до претенциозни идеи (да играете от перспективата на глух герой), The Quiet Man се прекърши под напора на амбициите си. А излязлата в последните дни на годината Overkill's The Walking Dead е триумф на посредствеността, който някак си успява да направи дори 4К гейминга на Ultra настройки безлично преживяване.\nИ 2018 г. постепенно си отива. Ще я запомним както с едни от най-големите хитове въобще, така и с поредица от финансови провали, които не останаха без последствия.\nКакто обикновено, и тази година на гейминг индустрията имаше своите върхове: видяхме някои страхотни игри, виртуалната реалност продължи да се развива, а намеците за следващото поколение конзоли направиха перспективите за близкото бъдеще още по-вълнуващи.\nНо 2018-а имаше и своите падения.\nОт разочароващи заглавия до скандални моменти, тя донесе и негативни емоции на запалените геймъри. Кой би повярвал например, че един гигант като Sony няма да успее да се възползва от възродените ретро страсти по най-добрия начин, или че PUBG ще изпрати годината в доста по-незавидно състояние от това, в което я посрещна?\nНека заедно си припомним някои от големите провали в гейминга тази година и да си пожелаем догодина те да са по-малко за сметка на новите и интересни игри, които ще ни радват.\nOще: 2018 battle royal blizzard bravo team diablo immortal ea electronic arts fallout 76 fifa 19 fortnite loot boxes playerunknowns battlegrounds playstation classic ultimate team алчност анонс батъл роял видеоигри гейминг геймъри година диабло емулатор жанр игри издънки класики конзоли микротранзакции мобилни игри обзор падения провали равносметка разочарования репутация хазартни практики\nАнонсът на новото Diablo, ужасният Fallout 76 и още издънки\n1 Spider | 30.12.201819:30\nАлчна история. Микротранзакции, ръшване на дадено заглавие към пазара колкото се може по-бързо, мобилни бози, VR изгъзици. И няма изгледи да се промени, освен ако геймърите не спрат да си дават парите за глупости. Как беше - vote with your money.\nАдмирации към автора все пак, отново на обичайното високо ниво.


Курсове по общ английски | English Academy\n» Пловдив » Курсове за възрастни » Курсове по общ английски\nНие предлагаме пълна гама курсове от ниво Beginners (A1) за начинаещи до Proficiency (C2), подходящи за всеки, който желае да повиши нивото си на владеене на английски език.\nПреди да започнете курса, по време на периодите за регистрация е необходимо да положите входящ тест за определяне на текущото Ви ниво на владеене на езика, за да се уверим, че ще се включите в подходящата за Вас група.\nBeginners (A1) - Proficiency (C2)\nПредстоящи курсове по общ английски - Пловдив\nПРОЛЕТ 2019: Начало: 8 април; Регистрация: 1 - 6 април\nЛЯТО 2019: Начало: 15 юли; Регистрация: 8 - 12 юли\nЕСЕН 2019: Начало: 24 септември; Регистрация: 9 - 20 септември\nНие насърчаваме курсистите си да взимат участие по време на учебните занятия. От Вас ще се очаква да сте възможно най-активни. Ще работите индивидуално, по двойки и в групи. Преподавателят Ви ще коригира устните и писмените Ви грешки, така че да напредвате по-бързо. Всяка седмица ще Ви се дава домашна работа.\nПрограмата се води по учебник, но учителят Ви ще използва и други учебни материали по време на занятията. Учебникът ще Ви служи приблизително през половината от занятията. Останалите материали включват ресурси от преподавателите, аудио и видео материали, списания и вестници, както и учебни материали от други източници.\nНие вярваме, че комуникацията на английски е изключително важна при усвояването на чужд език и това е една от главните цели на курсовете ни. Независимо от Вашето ниво, английският е единственият език, на който се общува по време на часовете. Дори началните групи ще си служат с английския през цялото обучение. Традиционните граматически и лексикални упражнения са комбинирани с интересни упражнения, включващи четене, слушане с разбиране, работа по двойки, проекти, дискусии и ролеви игри. Целта на курсовете ни е да помогне на курсистите ни да използват езика по-ефективно, да са способни да общуват на английски език в реални ситуации – на училище, на работа и в ежедневието.\nНие използваме комуникативния подход, като стъпка по стъпка Ви помагаме да увеличите познанията и уменията си по английски.\nИма осем нива в нашата система, от Beginners до Proficiency. Вижте какво означава Вашето ниво. Всяко ниво е разделено на две части – А и В, а от Вас се очаква да изучите около половин ниво на курс.\nУчебната програма за уроците е базирана на учебника, но преподавателят Ви ще използва и допълнителни учебни материали, включително и предложения от курсистите, така че съдържанието на уроците да е още по-интересно. Всички учебници и материали, които получавате са безплатни.\nПо средата на курса ще направите контролен тест, целящ да провери напредъка Ви, а в края на курса - финален тест, който определя дали успешно сте усвоили знанията за съответното ниво. Финална оценка A, B или C означава, че успешно сте завършили курса и можете да продължите в следващото ниво.\nНад ниво Pre Intermediate можете да се включите и в програмите по бизнес английски. А при достигане на най-високите нива ние насърчаваме курсистите си да се подготвят за изпитите на Кеймбридж, които важат за цял живот и се признават в целия свят.\nДа Ви помогне да подобрите своите умения да комуникирате на английски;\nДа подобри способността Ви да използвате езика по време на Вашето образование, работа и в ежедневието си;\nДа подобри лекотата на израза;\nДа подобри всички аспекти на владеене на английски език: слушане, говорене, четене, писане; както и да научите нова граматика и лексика;\nДа подобри нивото Ви на владеене на английски бързо и ефективно, докато придобивате и допълнителна увереност;\nДа подобри степента на разбиране на английски в ежедневието.\nКакво можете да очаквате от курса?\nВисококвалифицирани преподаватели, чиито роден език е английският, с минимум 3 години професионален опит;\nБезплатни оригинални учебници за всичките 48-часови курсове и безплатни допълнителни учебни материали;\nКомуникация само на английски в часовете, което гарантира по-бърз напредък;\nТест по средата и в края на обучението;\nМалки групи от средно 8 курсиста, максимален брой - 12;\nМодерни и напълно оборудвани класни стаи, предлагащи приятна и уютна атмосфера;\nКомуникативен подход на преподаване;\nПисмен и устен тест за определяне на нивото Ви на владеене на английски, целящ да определи най-подходящата група за Вас;


Единствено КЕВР се произнася за цените на тока. Точка! | Dnes.bg Новини\nЕдинствено КЕВР се произнася за цените на тока. Точка!\nТова каза на брифинг Иван Иванов - шеф на регулатора\n13 апр 2018 16:30, Деляна Петкова\nЕдинственият орган, който се произнася за цената на електроенергията на регулирания пазар, е Комисията за енергийно и водно регулиране (КЕВР).\nТова заяви председателят на регулатора Иван Иванов по време на брифинг. Той нарече манипулация твърденията, че КЕВР е прикрил ценовите заявления на енергийните дружества, а публикациите за исканията на дружествата - опит за натиск към членовете на енергийния регулатор.\nИванов обясни, че по закон заявленията на дружествата се публикуват на сайта на КЕВР, но преди това документацията трябва да бъде проверена от експертите на Комисията, определени са и срокове за попълване на липси. Според разпоредбите заявленията ще бъдат публикувани на 17 април.\nОт енергийния регулатор успокоиха, че няма да има "драстично или чувствително повишаване на цената на електроенергията за потребителите". Иванов отказа да коментира с какъв процент може да се повиши цената на базата на ясните вече искания на енергийните дружества.\nТой обаче посочи, че през последните години исканията на компаниите са били в рамките на 30-40-50%. През 2017 година в заявлението са били вписани искания за повишение на цената в рамките на 20-52%, но в крайна сметка решението на КЕВР е било за увеличение от 1,5 на сто.\nВ регулатора се подготвят да оценят инвестиционните програми на трите електроснабдителни и електроразпределителни дружества за 2017 година, анонсира още председателят.\nЧаст от данните - за ЧЕЗ България, ще бъдат изпратени и до анкетната комисия в Народното събрание, която анализира сделката за продажбата на дружеството.\nПредстои до края на май да стане ясно и дали КЕВР в крайна сметка ще отнеме лиценза на ЧЕЗ Електро. Процедурата се води още от 2014 година по повод прихващанията, които дружеството направи за суми, които взаимно си дължат с Националната електрическа компания (НЕК). Това прихващане е позволено от Търговския закон, но не и от Закона за енергетиката.\nТогавашният състав на енергийния регулатор прецени, че с действията си трите дружества -ЧЕЗ, EVN и Енерго Про, са поставили НЕК пред фалит и така са застрашили сигурността на енергийната система. Затова и започна процедура за отнемане на лиценза на трите дружества.\nТя вече приключи за EVN и Енерго Про, но при казуса с ЧЕЗ Енерго нещата се усложняват, защото определената глоба от 1 млн. лева е паднала в съда. Другите две дружества са платили глобите си, уточниха днес от КЕВР.\nОще по темата: електроенергияИван Ивановцени на токКЕВР\nЗа да му повярваме, нека намали цената на тока и водата с10%. Схемата е ясна монополите, когато искат да вдигнат цената с 3-5%, заявяват че искат увеличение с10%. Този господин става медицина звезда за 2-3 месеца. Обяснява врели некипели и накрая обявява вдигане с 4%. И вълкът сит и агнето цяло. А народа да пасе трева.\nЗащо ще има поскъпване на тока?\nБРАВО НА КЕВР! преди 10 месеца\nдо15 преди 10 месеца\nТози е човек на Костов и беше един от заместници те му и е член на СДС а сега ДСБ не пиши лъжи.Не защитавам тези от ДС но и тези от СДС и ДСБ са същите дори и по алчни.\nКато е само КЕВР - поне веднъж да ги намалят тия цени...\nзагадките на чичоСаМ преди 10 месеца\n1. Имаме 4 американски бази в България - ние сме окупирана република\n2. нямаме войска - окупирана, бананова република\n3. тец-овете ги подариха на американски фирми - колонизирана, окупирана и разграбена бананова република\n4. Въпрос: Кой определя цените на тока?\nИ тоя другар агент на ДС, ама определял цените на тока....\nКомуниза винаги краде и със зад_ника си....\nДемек не се възпалявайте че Борисов/Доган/Шиши взеха ЧЕЗ. Те са назначили КЕВР да ги контролира да не ви взимат много скъпо. Ако не контролира добре ТЕ ще го уволнят.\nВсичко е вярно, само думата "дама" не е на мястото си. Има друга подходяща дума за случая.\nДобре де - цената се определя от КЕВР и само те могат да кажат каква ще бъде. Сега да погледнем 2-3 стъпки по напред:\n1. Шефа на КЕВР се избира от Парламента\n2. Управляващите имат мнозинство (т.е. могат да си сложат техен човек когато решат)\n3. Председателя на най-голямата партия в мнозинството си купува едно от дружествата чрез подставено лице - неизвестна дама от Пазарджик\n4. Назначава се шеф на КЕВР от парламента да определя цените\n5. Ще се вдигне ли цената на тока?\nмухобоико внимаваи с тока да не бъдеш линчуван както преэ 2013\nевн е номер 1\nИван Иванов сам ли си плаща тока,или ние му го плащаме, както на 240-те хрантутници в парламента и на няколко стотин в държавната администрация.\nЩели първо да проверяват какви инвестиции са направили ЕРП-тата и тогава ще решават.А досега спахте ли?Не сте ли наясно какви инвестиции са направили и дали изобщо са правили?Защо не отчетете огромните им печалби и на какво основание всяка година вдигат цената на тока?Пак ли да минем на печки с твърдо гориво?Не ни ли стига,че ромите достатъчно ни тровят,та и ние да си го причиняваме?\nТози говори една и съща лъжа два пъти годишно и то всяка година....\nexpert nucliar преди 10 месеца\nПо голямо недоразумение от тоя клоун в КВЕР до сега не е имало...реалността го доказва...\nКадър на завряния зет - повече няма какво да се каже и .(точка)\nТоя смешен пелтек първо да се научи че се казва Електричество, а не ИелИктричество, както той го казва. Гнусен гереберастки послушко. Пенесионер, ама пак се натяга да краде.\nШабан Шаулич преди 10 месеца\nЛевкемия да го удари тоя народен изедник !!!\nКЕВР е послушно на мафията. ЧЕЗно.


Легендарният певец ще зарадва своите многобройни български фенове с уникален концерт в Античния театър в Пловдив на 24 юни 2019 година, съобщи радио Z-Rock. Концертът на Том Джоунс се осъществява с подкрепата на Община Пловдив, като част от Календара на културните събития на Община Пловдив за 2019 година.\nТом Джоунс е един от най-продуктивните артисти в света и умело експериментира с различни музикални стилове. Албумът Reload (1999) продава 5 млн. копия и е един от най-търсените в дискографията му. Въпреки че е известен с хитове като “Sexbomb”, “Kiss”, “It’s Not Unusual”, “Delilah”, “What’s New Pussycat”, “I’ll Never Fall In Love Again” и “If I Only Knew”, в творчеството му преди всичко има изключителен рок и блус заряд.\nПоради лимитирания капацитет на Античния театър в Пловдив, билетите за концерта на Tom Jones са само 3000 броя и ще бъдат на цени от 80 до 170 лева. Билетите могат да бъдат закупени в мрежата на Ивентим, както и онлайн на eventim.bg.\nснимка: The Northern Echo


Предполагам, че сте търсили нещо, свързано с jysk часовници или много подобно. Е, днес е вашият щастлив ден, защото намерихме най-добрите продукти, свързани с jysk часовници, на супер цена. Не губете време и купете сега, без да се местите от дома си.\nКаква е цената на Jysk часовници?\njysk часовници с контролен панел и бутони никога не трябва да се намокря по време на почистване. Мека, леко влажна кърпа е достатъчна. По време на процеса устройството трябва да бъде най-добре отворено, така че да не се стартира случайно, когато платът се разтрива върху клавиатурата.\nАко не искате да раздавате място, можете да завиете подходяща скоба върху стената и да прикрепите микровълновата тук. Някои устройства са разработени за подструктурата: Те се завинтват директно към кухненските шкафове. По този начин се запазва и подовото пространство, но местоположението на микровълновата е определено, както и за монтаж на стена. jysk часовници с грил са интегрирани в кухненските шкафове. За това обикновено се използва горен шкаф или висок шкаф. Кухненски експерти препоръчват позиционирането на микровълновата в близост до фурната, така че отоплителните устройства да са в същия регион.\nИндивидуалният jysk часовници също е усъвършенстван и се опитва да направи крайните резултати още по-перфектни. Някои работят със сензори, които са в състояние да определят температурите отвътре и отвън. По този начин топлинната енергия, която е в съответната храна, може да бъде точно определена до грама и да се регулира за съответно добър краен резултат.\nстенни етажерки виденов\nхладилни чанти в лидл\nкана за чай икеа


Властта :: Цацаров подаде оставка, прокурорите във ВСС го наградиха :: Monitor.bg\nЦацаров подаде оставка, прокурорите във ВСС го наградиха\n15:52 11 Декември 2019\nПрокурорската колегия на ВСС прие за сведение молбата на главния прокурор Сотир Цацаров за напускане. Няколко часа преди това парламентът го избра за председател на КПКОНПИ.\nЦацаров председателстваше за последен път прокурорската колегия и на последната допълнителна точка се оттегли, като бе заменен от Евгени Диков.\nПо предложение на голяма част от прокурорската колегия бе гласувано награждаването на Цацаров с „Личен почетен знак първа степен – златен“ за проявен висок професионализъм, безупречно и образцово изпълнение на служебните задължения и високи нравствени качества. Връчването на отличието е станало след края на заседанието. Цацаров е благодарил и заявил, че е било въпрос на чест и удоволствие да работи заедно с членовете на колегията, научи „Монитор“.\nОставката му ще бъде внесена като допълнителна точка в дневния ред на пленума на ВСС в четвъртък, който всъщност ще я приеме. След това съдебните кадровици ще изпратят предложението на президента Румен Радев да издаде указ за освобождаването на Цацаров.\nпоследна прокурорска колегия